Seg tazwara n lqern, d tutlayt kan i semrasen, mačči d amezruy neɣ ansayen n yedles neɣ tuddsa n tmetti i wumi d-yezzi usuter n tmagit. Seg yidis nniḍen, mazal yettban-d ar ass-a deg wannar n tseddawit n tmurt n Tmazɣa, anda tuget n yigemiren (akked tezrigun) i xedmen imnadiyen idiganen seg temunent, cudden ɣer tutlayt. Imḍebren n tmurt n Tmazɣa, tuget degsen d imusnawen n tesnillest, d ayen i d-yettbanen deg Lmaṛuk, anda uṭunen ttnernin, gar 60 n tebṛatin n dukṭura yettusqerdcen, ugar n 40 seg-sent ttezzint deg yisental-nsent ɣef tmaziɣt (wali ixef wis 9).